Flensburga fjordo

La flensburga fjordo - germane Flensburger Förde, dane Flensborg Fjord - estas malvasta branĉo en la okcidenta parto de la Balta Maro ĉe la orienta flanko de Jutlando (geografie ĝi apartenas al la kila golfo, la sudokcidenta parto de la maro). El fake geologia vidpunkto malgraŭ la dana kaj germana terminoj ne vere temas pri fjordo, sed pri glaciepoka tunela valo - tamen pro la tradiciiĝintaj nacilingvaj nomoj kaj pro manko de konciza termino anstataŭ la malpraktike longa faktermino "glaciepoka tunela valo" sencas neformale uzi la vorton fjordo en priskribo de la marbranĉo. La flensburga fjordo konsistigas la ŝtatan limon inter Danio kaj Germanio, kaj per tiu limo la historia regno Ŝlesvigo duonigas je norda, dania kaj suda, germania partoj. Ĉe la okcidenta finaĵo de la flensburga fjordo situas la urbo Flensburg, kaj tiu okcidenta finaĵo samtempe estas la plej okcidenta punkto de la Balta Maro.
eta|maldekstra|250px|<center>la flensburga fjordo en 1910 (kun germanlingvaj loknomoj ankaŭ por la nun dania norda bordo
eta|300px|<center>fota impreso de la fjordo, vidata de la germana flanko, fone la dania bordo

Kategorio:Balta maro
Kategorio:Geografio de Ŝlesvigo-Holstinio
Kategorio:Geografio de Danio